Lo mesmo toponimo Lessui se pareix en la suya terminación a muitos toponimos ribagorzans rematatos en -ui, que tenioron formas documentals rematatas en -ué en la Edat Meya. La etimolochía podería estar relacionata con la d'Erisué (Val de Benás), que tien como nombre oficial en castellán Eresué. Gerhard Rohlfs considera a terminación -ui endicadora de propiedat, indo dezaga d'o nombre d'o propietario. N'este caso sería LETTIUS quaternato en Galia. Toponimos equibalents con atro sufixo serían Lessac (Charentes), Lessay (Manche) y Lessy (Moselle).